ลุ้นผลงาน BCPG ไตรมาส 3 โตกระฉูดหลังปิดดีลขาย “โซลาร์ฟาร์ม” เข้ากองทุนญี่ปุ่น 3 พันล้าน!
ลุ้นผลงาน BCPG ไตรมาส 3 โตกระฉูดหลังปิดดีลขาย "โซลาร์ฟาร์ม" เข้ากองทุนญี่ปุ่น 3 พันล้าน!
1 ต.ค. 2561

บริษัท บีซีพีจี จำกัด (มหาชน) หรือ BCPG ระบุว่า ตามมติที่ประชุมคณะกรรมการครั้งที่ 5/2561 เมื่อวันที่ 22 พ.ค.61 อนุมัติให้บริษัทย่อยทางอ้อมจำหน่ายสินทรัพย์ประเภทโครงการผลิตไฟฟ้าพลังงานแสงอาทิตย์ ที่ประเทศญี่ปุ่น จำนวน 2 โครงการ ได้แก่ โครงการ Nikaho และ Nagi ขนาดกำลังการผลิตรวม 27.6 เมกะวัตต์ (MW) นั้น ขณะนี้บริษัทย่อยทางอ้อมได้จำหน่ายโครงการทั้งสอง ให้แก่กองทุนรวมโครงสร้างพื้นฐานในประเทศญี่ปุ่น เป็นที่เรียบร้อยแล้ว เมื่อวันที่ 28 ก.ย.61
อนึ่ง BCPG เคยคาดการณ์ก่อนหน้านี้ว่าการขาย 2 โครงการดังกล่าวให้กองทุนรวมโครงสร้างพื้นฐานในประเทศญี่ปุ่น จะมีมูลค่าราว 3,185 ล้านบาท โดยจะนำกระแสเงินสดในอนาคตของโครงการมาใช้ลงทุนสำหรับโครงการใหม่ รวมถึงเพื่อให้เกิดประโยชน์สูงสุดแก่บริษัทและผู้ถือหุ้นของบริษัท